**হর্ষদীপ কৌর** (হিন্দি: हर्षदीप कौर; জন্ম: ১৬ ডিসেম্বর ১৯৮৬) হচ্ছেন একজন ভারতীয় সঙ্গীত শিল্পী, যিনি বলিউড হিন্দি, পাঞ্জাবী ও সুফি গানের জন্য পরিচিত। তিনি তার ভাবগাম্ভীর্যের সুফি গানের জন্য "সুফি কা সুলতানা" হিসাবে জনপ্রিয়। দুইটি মেধা ভিত্তিক আপাতবাস্তব টেলিভিশন অনুষ্ঠান খেতাব অর্জনের পর, তিনি বলিউড সঙ্গীতের একজন প্রধান গায়ক হিসাবে নিজেকে প্রতিষ্ঠিত করেন। তিনি ১৬ বছর বয়সী ছিলেন, যখন তার প্রথম বলিউড গান *সাজনা ম্যায় হারি* মুক্তি পায়।

তিনি বিভিন্ন ভারতীয় ভাষায় চলচ্চিত্রের জন্য গান রেকর্ড করেছেন, যেমন হিন্দি, পাঞ্জাবী, তামিল, তেলুগু, মারাঠি, গুজরাটি, বাংলা এবং ও অনেক, এবং ভারতীয় চলচ্চিত্রে নিজেকে একজন নেপথ্য গায়ক হিসাবে প্রতিষ্ঠিত করেন। তিনি এ আর রহমান, প্রিতম চক্রবর্তী, বিশাল-শেখর, সেলিম-সুলাইমান, শঙ্কর-এহসান-লায়, অমিত ত্রিবেদী, শান্তনু মৈত্র, তনিষ্ক বাগচী, হিমেশ রেশামিয়া, সঞ্জয় লীলা ভন্সালী, সোহেল সেন সহ অনেক বিশিষ্ট সঙ্গীত পরিচালকের সঙ্গে কাজ করেছেন।[] তিনি কয়েকজন ভারতীয় শিল্পীর মধ্যে অন্যতম, যিনি হলিউডের চলচ্চিত্রের জন্য গান গেয়েছেন। তার এ আর রহমান সুরারোপিত আর.আই.পি গানটি, অস্কার বিজয়ী পরিচালক ড্যানি বয়েল পরিচালিত *ওয়ান হান্ড্রেড টুয়েন্টি সেভেন আওয়ারস* চলচ্চিত্রের একটি অংশ।

  

*রকস্টার* চলচ্চিত্রের "কাতিয় কারু", *জাব তক হ্যায় জান* থেকে "হীর", *রং দে বাসন্তী* থেকে "ইক অঙ্কার", *রইস* থেকে "জালিমা", *বার বার দেখো* থেকে "নাচদে নে সারে", *ব্যান্ড বাজা ভারত* থেকে "বারি বারসি", *ইয়ে জওয়ানি হ্যায় দিওয়ানি* থেকে "কবিরা", *ককটেল* থেকে "জুগনি জ্বি", *ব্যারেলি কি বরফি* থেকে "টুইস্ট কমরিয়া" ও *রাজী* থেকে "দিলবারো" হচ্ছে তার উল্লেখযোগ্য জনপ্রিয় গান।[]

প্রাথমিক জীবন
-------------

হর্ষদীপ কৌর দিল্লির একটি শিখ পরিবারে ১৬ ডিসেম্বর জন্মগ্রহণ করেন[] এবং তিনি তার বাবা সবিন্দর সিং থেকে সঙ্গীত আয়ত্ত করেন, যিনি একটি সঙ্গীতের বাদ্যযন্ত্রের কারখানা সত্ত্বাধিকারী। তিনি নয়াদিল্লির নিউ ইরা পাবলিক স্কুলে পড়াশোনা করেন পড়াশোনার পাশাপাশি, তিনি ছয় বছর বয়স থেকে সঙ্গীত শিখেন। তিনি দিল্লি মিউজিক থিয়েটার থেকে মি. তেজপাল সিংয়ের কাছে ভারতীয় শাস্ত্রীয় সংগীত শিখেন, যিনি সিং ব্রাদার্স হিসাবে জনপ্রিয়, এবং জর্জ পুলিনকলা-এর কাছে পশ্চিমের শাস্ত্রীয় সংগীত শিখেন। পরে, বারো বছর বয়সে বিশ্ব সংগীত আয়ত্তের জন্য, তিনি দিল্লি স্কুল অফ মিউজিক-এ পিয়ানো বাজানো শিখেন।

কর্মজীবন
--------

### *দ্য ভয়েস* অনুষ্ঠানে "কোচ" হিসাবে হর্ষদীপ কৌর

স্টার প্লাস সংগীতভিত্তিক আপাতবাস্তব টেলিভিশন অনুষ্ঠান *দ্য ভয়েস* অনুষ্ঠানে হর্ষদীপ কৌর কোচ হন, এতে তার সঙ্গে বিচারক হিসাবে ভূমিকা পালন করেন আদনান সামি, কনিকা কাপুর ও আরমান মালিক এবং অন্য কোচ হিসাবে ও "সুপার গুরু" এ আর রহমান।

### সুফি কি সুলতানা

কৌর ২০০৮ সালের সেপ্টেম্বরে এনডিটিভি ইমেজিনে অনুষ্ঠিত সংগীত প্রতিযোগিতা *জুনুন - কুচ কার দিখানে কা* বিজয়ী হন। তিনি সুফি কি সুলতান ঘরানা থেকে তার পরামর্শক উস্তাদ নুসরাত ফতেহ আলী খানের সঙ্গে প্রতিযোগিতা করেন। প্রতিযোগিতার মহোৎসব অনুষ্ঠানে আমন্ত্রিত প্রধান অতিথি অমিতাভ বচ্চন তাকে "সুফি কি সুলতানা" উপাধিতে ভূষিত করেন।

অনুষ্ঠানটিতে তিনটি ঘরানার মধ্যে প্রতিযোগিতা হয়, এগুলো - সুফি, লোক ও বলিউড। শিল্পীরা ভারত ও পাকিস্তান থেকে অনুষ্ঠানটিতে অংশগ্রহণ করেন। কৌর এক অনন্য সুফি পোশাক পরিধান করতেন, বিশেষ করে যখন তিনি সুফি গান প্রদর্শন করতেন এবং এটিই তার পরিচিতির একটি অংশ হয়ে উঠে।

ব্যক্তিগত জীবন
--------------

কৌর ২০১৫ সালের ২০ মার্চ মুম্বাইয়ে তার বাল্যবন্ধু মানকীত সিংকে বিয়ে করেন।

তথ্যসূত্র
---------

1. ↑  "Happy birthday Harshdeep Kaur: The young singer who adds a Sufi twist to Bollywood songs"। *Indianexpress.com*। ১৬ ডিসেম্বর ২০১৭। সংগ্রহের তারিখ ১৪ এপ্রিল ২০১৯।
2. ↑  "Harshdeep Kaur on timesofindia"। *M.timesofindia.com*। সংগ্রহের তারিখ ১৫ মার্চ ২০১৭।
3. ↑  "Economictimes *Harshdeep Kaur*"। *M.economictimes.com*। সংগ্রহের তারিখ ১৫ মে ২০১৭।
4. ↑  "My musical journey has been really beautiful: Harshdeep Kaur"। *Governance Now* (ইংরেজি ভাষায়)। ২০১৮-০৪-২৬। সংগ্রহের তারিখ ২০১৯-০৫-১১।
5. ↑  Team, Tellychakkar। "A R Rahman and Harshdeep Kaur reunite for The Voice"। *Tellychakkar.com* (ইংরেজি ভাষায়)। সংগ্রহের তারিখ ২০১৯-০৫-১১।
6. ↑  "'Junoon made me a face'"। *www.rediff.com*। সংগ্রহের তারিখ ২০১৯-০৫-১১।
7. ↑  IANS (২২ মার্চ ২০১৫)। "Harshdeep Kaur marries her best friend"। *The Indian Express*। সংগ্রহের তারিখ ১৪ মে ২০১৯।

বহিঃসংযোগ
---------


উইকিমিডিয়া কমন্সে **হর্ষদীপ কৌর** সংক্রান্ত মিডিয়া রয়েছে।

* ইন্টারনেট মুভি ডেটাবেজে হর্ষদীপ কৌর উইকিউপাত্তে এটি সম্পাদনা করুন (ইংরেজি)

| হর্ষদীপ কৌর গৃহীত পুরস্কারসমূহ |
| --- |
| 

| * দে
* স
শ্রেষ্ঠ নারী নেপথ্য সঙ্গীতশিল্পী বিভাগে জি সিনে পুরস্কার |
| --- |
| ১৯৯৭-২০২০ | 
* লতা মঙ্গেশকর (১৯৯৭)
* অলকা যাজ্ঞিক (১৯৯৮)
* কবিতা কৃষ্ণমূর্তি (১৯৯৯)
* অলকা যাজ্ঞিক (২০০০)
* আশা ভোঁসলে (২০০১)
* কবিতা কৃষ্ণমূর্তি ও শ্রেয়া ঘোষাল (২০০২)
* সাধনা সরগম (২০০৩)
* সুনিধি চৌহান (২০০৪)
* শ্রেয়া ঘোষাল (২০০৫)
* অলকা যাজ্ঞিক (২০০৬)
* শ্রেয়া ঘোষাল (২০০৭)
* - (২০০৮, ২০০৯)
* ঋচা শর্মা (২০১০)
* শ্রেয়া ঘোষাল (২০১১)
* শ্রেয়া ঘোষাল (২০১২)
* শ্রেয়া ঘোষাল (২০১৩)
* - (২০১৪)
* শ্রেয়া ঘোষাল (২০১৫)
* নেহা ভসীন (২০১৬)
* নিকিতা গান্ধী ও জ্যোতিকা টাংরি (২০১৭)
* হর্ষদীপ কৌর ও বিভা সরফ (২০১৮)
* শ্রেয়া ঘোষাল (২০১৯)

 |

| * দে
* স
শ্রেষ্ঠ নারী নেপথ্য কণ্ঠশিল্পী বিভাগে স্ক্রিন পুরস্কার |
| --- |
| ১৯৯৫-২০১০ | 
* লতা মঙ্গেশকর (১৯৯৫)
* অলকা ইয়াগনিক (১৯৯৬)
* কবিতা কৃষ্ণমূর্তি (১৯৯৭)
* কে. এস. চিত্রা (১৯৯৮)
* জসপিন্দর নরুলা (১৯৯৯)
* কবিতা কৃষ্ণমূর্তি (২০০০)
* অলকা ইয়াগনিক (২০০১)
* আশা ভোঁসলে (২০০২)
* সাধনা সরগম (২০০৩)
* শ্রেয়া ঘোষাল (২০০৪)
* সুনিধি চৌহান (২০০৫)
* শ্রেয়া ঘোষাল (২০০৬)
* সুনিধি চৌহান (২০০৭)
* শ্রেয়া ঘোষাল (২০০৮)
* শিল্পা রাও (২০০৯)
* কবিতা শেঠ (২০১০)

 |
| ২০১১-বর্তমান | 
* মমতা শর্মা ও শ্রেয়া ঘোষাল (২০১১)
* শ্রেয়া ঘোষাল (২০১২)
* শাল্মলী খোলগড়ে (২০১৩)
* শ্রেয়া ঘোষাল ২০১৪)
* জ্যোতি নূরন ও সুলতানা নূরন (২০১৫)
* মোনালি ঠাকুর (২০১৬)
* পলক মুছল (২০১৭)
* শাশা তিরুপতি (২০১৮)
* হর্ষদীপ কৌর (২০১৯)
* শ্রেয়া ঘোষাল (২০১৯)

 |

 |